Document ID: 32008D0224

TARYBOS SPRENDIMAS
2008 m. vasario 18 d.
dėl protokolų, iš dalies keičiančių Europos bendrijos ir, atitinkamai, Gruzijos Vyriausybės, Libano Respublikos, Maldyvų Respublikos, Moldovos Respublikos, Singapūro Respublikos Vyriausybės ir Urugvajaus Rytų Respublikos susitarimus dėl oro susisiekimo paslaugų tam tikrų aspektų, sudarymo, siekiant atsižvelgti į Bulgarijos Respublikos ir Rumunijos įstojimą į Europos Sąjungą
(2008/224/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 80 straipsnio 2 dalį kartu su 300 straipsnio 2 dalies pirmos pastraipos pirmu sakiniu ir 300 straipsnio 3 dalies pirma pastraipa,
atsižvelgdama į 2005 m. Stojimo aktą, ypač į jo 6 straipsnio 2 dalį,
atsižvelgdama į Komisijos pasiūlymą,
atsižvelgdama į Europos Parlamento nuomonę (1),
kadangi:
(1)
1995 m. sausio 19 d. Bulgarijos Respublika ir 1996 m. kovo 26 d. Rumunija pasirašė dvišalius susitarimus dėl oro susisiekimo su Gruzija.
(2)
2006 m. gegužės 3 d. Briuselyje buvo pasirašytas Europos bendrijos ir Gruzijos Vyriausybės susitarimas dėl oro susisiekimo paslaugų tam tikrų aspektų (2).
(3)
1967 m. vasario 17 d. Bulgarijos Respublika ir 1967 m. vasario 25 d. Rumunija pasirašė dvišalius susitarimus dėl oro susisiekimo su Libano Respublika.
(4)
2006 m. liepos 7 d. Beirute buvo pasirašytas Europos bendrijos ir Libano Respublikos susitarimas dėl oro susisiekimo paslaugų tam tikrų aspektų (3).
(5)
Bulgarijos Respublika 2006 m. rugpjūčio 13 d. Malė (Malé) pasirašė dvišalį susitarimą dėl oro susisiekimo su Maldyvų Respublika.
(6)
2006 m. rugsėjo 21 d. Briuselyje buvo pasirašytas Europos bendrijos ir Maldyvų Respublikos susitarimas dėl oro susisiekimo paslaugų tam tikrų aspektų (4).
(7)
1996 m. balandžio 17 d. Bulgarijos Respublika ir 1993 m. birželio 28 d. Rumunija pasirašė dvišalius susitarimus dėl oro susisiekimo su Moldovos Respublika.
(8)
2006 m. balandžio 11 d. Briuselyje buvo pasirašytas Europos bendrijos ir Moldovos Respublikos susitarimas dėl oro susisiekimo paslaugų tam tikrų aspektų (5).
(9)
1969 m. lapkričio 28 d. Bulgarijos Respublika ir 1978 m. sausio 11 d. Rumunija pasirašė dvišalius susitarimus dėl oro susisiekimo su Singapūro Respublika.
(10)
2006 m. birželio 9 d. Liuksemburge buvo pasirašytas Europos bendrijos ir Singapūro Respublikos Vyriausybės susitarimas dėl oro susisiekimo paslaugų tam tikrų aspektų (6).
(11)
Rumunija 1996 m. gegužės 31 d. Bukarešte pasirašė dvišalį susitarimą dėl oro susisiekimo su Urugvajaus Rytų Respublika.
(12)
2006 m. lapkričio 3 d. Montevidėjuje buvo pasirašytas Europos bendrijos ir Urugvajaus Rytų Respublikos susitarimas dėl oro susisiekimo paslaugų tam tikrų aspektų (7).
(13)
2005 m. balandžio 25 d. Liuksemburge buvo pasirašyta Stojimo sutartis, kuri įsigaliojo ir 2007 m. sausio 1 d.
(14)
Siekiant atsižvelgti į dviejų naujų valstybių narių įstojimą, reikalingas protokolas, iš dalies keičiantis visų pirmiau minėtų Europos bendrijos ir atitinkamų šalių susitarimų I ir II priedus.
(15)
Derybos grindžiamos 2003 m. birželio 5 d. Tarybos suteiktais derybų įgaliojimais Komisijai.
(16)
Todėl protokolai turėtų būti sudaryti Bendrijos vardu,
NUSPRENDĖ:
1 straipsnis
Bendrijos vardu patvirtinami šie protokolai:
-
Protokolas, iš dalies keičiantis Europos bendrijos ir Gruzijos Vyriausybės susitarimą dėl oro susisiekimo paslaugų tam tikrų aspektų,
-
Protokolas, iš dalies keičiantis Europos bendrijos ir Libano Respublikos susitarimą dėl oro susisiekimo paslaugų tam tikrų aspektų,
-
Protokolas, iš dalies keičiantis Europos bendrijos ir Maldyvų Respublikos susitarimą dėl oro susisiekimo paslaugų tam tikrų aspektų,
-
Protokolas, iš dalies keičiantis Europos bendrijos ir Moldovos Respublikos susitarimą dėl oro susisiekimo paslaugų tam tikrų aspektų,
-
Protokolas, iš dalies keičiantis Europos bendrijos ir Singapūro Respublikos Vyriausybės susitarimą dėl oro susisiekimo paslaugų tam tikrų aspektų,
-
Protokolas, iš dalies keičiantis Europos bendrijos ir Urugvajaus Rytų Respublikos susitarimą dėl oro susisiekimo paslaugų tam tikrų aspektų.
Protokolų tekstai pridedami prie šio sprendimo.
2 straipsnis
Tarybos pirmininkas Bendrijos vardu turi pateikti visų protokolų 3 straipsnyje numatytą pranešimą.
Priimta Briuselyje, 2008 m. vasario 18 d.

Labels: 8
18
15
5